LETTRE  DE 

DEVX  GENTILS- 

HOMMES  FRERES  ES  TANS 

en  l’armee  du  Roy,  côduite  par 
Môfeigneur  le  Prince  de  Con-  :| 
dé,  à vn  leur  frere  eftant  près  de 
laperfbnne  du  Roy. 


M.  D.  LXVii. 


•47- 


LETTRE  DE  DEVX 

GENTILSHOMMÉS  FRERES, 

eftans  en  Tarmee  du  Roy  ,con^ 
duice  par  Monfeigneur  le  Prin- 
ce de  Condé,à  vn  leur  frere  eftat 
près  de  la  perfbnne  du  Roy. 


MOnfieur  noftre  frere,  la  cognoiflànce 
que  nous  auons  du  bon  zele  que  vous  a- 
uez  toufîours  detnonftree  au  bien  & repos  de 
ce  poure  Royaume , nous  rend  bien  certains, 
que  vous  n’eftes  pas  à cefte  heure  exempt  de 
douleur  & d’ennuy,  voyant  le  piteux  eftat  au- 
quel vous  & nous  fomraes  . Car  à la  vérité  ces 
orages  & tempeftes  qui  commencent,  ne fî- 
gninent  autre  chofe,que  les  approches  de  no- 
ftre ruine  ineuitable  de  tous,n  Dieu  par  la  pa- 
ternelle & trcfmifericordieufc  bonté  ne  de- 
ftourne  de  deflùs  nos  teftes  l’horrible  iiige- 
ment,  que  non  lèolement  nous  voyons , mais 
iuftement  nous  méritons  par  nos  pechez  & 
diuifions  : fi  auffi  il  ne  luy  plaift  toucher  les 
cœurs  de  noftre  Roy , de  lès  Confeillers , & 
generalement  de  tous  fes  fuicts.Car  que  fera- 
ce,  fi  noftre  Prince  naturel  ne  veut  cognoi- 
ftre , voire  prendre  allèurance  de  l’amour , de 
la  fidelité  Sc  de  là  relierencè  de  fés  luiëtsï  Que 


fera-cc , fi  nous  fes  treshumbles  fijictSj  Sc  im- 
hiuables  en  la  deuotion  de  nous  lacrifier  pour 
fon  fcruice , voulans  plier  le  col  fous  l’obeiC- 
fance  de  fes  bons  comwandemens , ne  nous 
pouuons  voir  deliures  du  dager , pour  lequel 
euiternoius  auons  recouru  à ces  extremes  re- 
mèdes? fera-ce,  di-ie,  autre  chofe,  finon 
que  pour  nous  ^areniird’vnc  morthonteufe 
éc  lamentable , il  nous  fera  force  de  nous  ex- 
pofer  à vne  mort  honorable  & iufteîSi  ce  lan- 
gage vous  femble  dur  & ellrange , combien 
plus  nous  doit  fembler  dur  ôc  eftrange , de  lâ- 
uoir  ce  qui  a cfté  conclu  & arrefté , & deuoit 
eftre  bien  roft  exécuté  contre  nous  ? Croyez, 
croyez, Monfieurnoftre  frere,&  le  cro/ez 
bien , que  nous  vfons  de  ces  remedes  auec  vn 
regret  qui  ne  fe  peut  dire,  ôc  qui  mefmes  mal- 
aifément  fe  peut  péfer.Mais  quoy?  ne  repouf- 
lèrons-nous  refoluëment  ôc  vertueulèraent 
l’iniulle  violence , de  laquelle  nous  fomme? 
aulïî  certains,  que  publiquement  menacez? 
Nous  laiiTerons-nous  point  lier  les  pieds  ôc 
mains,afiu  que  ceux  qui  ont  iuré  noftre  mort, 
auec  la  pitoyable  euerfion  de  nos  maifons  & 
de  nos  familles,  ayent  de  tât  meilleur  marché 
de  noftre  lang  ôc  de  nos  vies  î Helas,  fi  on  ne 
couchoit  que  du  rauiflement  de  la  moitié  de 
nos  biens,nous  côfentirions  pluftoft  de  pren- 
dre patience  I que  de  nous  redimer  de  cefte 


(combien  que  tf  efinique  & inrolerablc)  con- 
damnation, par  vne  fubleuation  de  mouue- 
mentdefî  dangereufe  confequéee.  Mais  puis 
que  nous  fauons  qu’il  y va  de  la  perte  de  nos 
vies , & de  la  ptiuation  de  choie  encores  plus 
chere , nous  fauroit  Ion  blafmer,  li  nous  Ibm- 
mes  refolüs  de  mourir  tous  enfemble , auant 
que  nous  voir  à la  merci  de  ceux,  qui  non  feu- 
lemétnous  veulent  exterminer , mais  veulent 
(comme  il  ne  peut  eftre  autrement)  enaffoi- 
blillànt  le  Roy  d’vn  fi  grand  nombre  de  gras, 
vertueux  & fideles  fuiets,  8c  pilliers  de  fa  gra- 
deutjle  ptiuer  quant quant  de  Couronne  ÔC 
de  Royaume,  pour  en  donner  la  polTeffion  de 
tant  plus  feure  à vn  eftrâger,  auquel  ils  fe  font 
rendus  obligez  de  ce  faire,par  les  bienfaits  ôC 
grandes  penfions  qu’ils  ont  annuellement  ti- 
ré de  luy?Nous  preuoy  6s  tous , long  temps  a, 
ce  malheur  prochain:  Sc  ledelbrdre  qui  croif- 
foit  d’heure  à autre  en  ce  royaunie,en  eftoit  le 
vray  & infallible  prelage.  Mais  ceux  qui  y dc- 
uoyentobuier  8c  pouruoir,pourle  lieu  qu’ils 
tenoyentàtortouàdroit  en  l’adminiftration 
publique , & conduite  de  l’eftat , font  ceux-là 
feuls,  qui  ont  eftélès  outils  de  nos  raiferes  cô- 
munes,&  deladefolatiori  que  nous  touchons 
au  doigt.HelaSjCe  n’eft  pas  le  Roy,  qui  de  fon 
mouuementeft  entré  en  telle  desfianccdela 
loyauté  de  fes  meilleurs  fuiets,&  qui  pareille- 


ment  les  a fait  entrer  en  telle  crainte  &r  def- 
fiance  de  fbn  amour  enuers  eux.  Ce  n’eft  pas 
le  Roy,  qui  a refblu  de  luy-mefines , d’emplir 
fon  royaume  de  forces  eftrangeres  & enne- 
mies , pour  rafer  & ruiner  ceux  qui  font  pro- 
feffion  delavraye  Religion.  Caril  eftfibien 
nay,  &c  a défia  tant  de  iugement , que  s’il  n’e- 
lloit  par  le  malicieux  artifice  d’auçuns,perfua- 
dé  de  hayr  à mort  ceux  qu’il  deuroit  le  plus 
aimer , il  verroit  que  cela  ne  peut  eftre , qu’il 
n’y  perde  plus  que  ceux , que  Ion  veut  du  tout 
perdre  & dcftruire.  Il  n’y  a feruice , que  les  e- 
firangers  ennemis  de  la  France,facentàno- 
ftre  Roy  fi  volontiers  quC  ceftui-ci,  de  luy  ay- 
der  à ruiner  fes  fuiets  : corne  fi  le  Roy  d’Eipa- 
gnc  nous  appelloit  pour  luy  ay  der  à ruiner  les 
liens  de  rEfpagne,nous  ferions-nous, d voftre 
aduis^fort  prier  de  luy  faire  ce  plaifir?  Mais  a- 
presl’auoir  tant  gratifié  en  ceft  endroit,  que 
ferions-nous  de  ce  beau  Roy,  finon  que  nous 
luy  dônerions  vne  couronne  de  paille,&  celle 
qu’il  porte  , nous  la  mettrions  furlateftede 
noftre  Roy  ? Or  vous  nous  direz , que  ce  font 
des  peurs  que  nous-nous  fommes  dônees  de 
nous-mefiiies  , & qu’il  n’y  auoit  apparence 
quelconque,  que  Ion  vouluft  en  rien  retran- 
cher l’EditSt  de  la  paix  ; lequel  toutefois  Mon- 
fieurleConneftable  a nomme  prouifionnal. 
Vous  nous  auez  toufiours  dôné  celle  malfon- 


dee  afleurâce.Et  à la  vérité,  nous  croyons  que 
les  conclufîons,  que  Ion  a prinlès  pour  exécu- 
ter ces  entreprifes  barbares  & pleines  de  fang 
ne  vous  ont  point  efté  cômuniquees , 6c  vous 
eftimons  trop  vertueux  & trop  bon  François, 
pour  les  auoir  fceuës,&  les  auoir  approuuees; 
Mais  nous  ne  croyons  pas  moins , que  tels  e- 
ftoyent  les  deflèins , qui  ont  efté  refolus  con- 
tre nous.  Que  fi  Dieu  par  fa  bôté  ne  nous  euft 
pouftèz  à faire  ce  deuoir,en  peu  de  iours  nous 
euftiôs  veu  ioucr  cefte  langlâte  6c  trop  cruel- 
le tragédie,  de  laquelle  le  Concile  de  Trente  a 
compofé  le  prologue.  Or  la  chanfc  6c  liuree, 
que  ceux  qui  ne  peuuent  eftre  làoulez  de  no- 
ftre  fangylàns  l’auoir  tout  beu,cn  facent  main- 
tenant leur  profit,  s’ils  peuuent  : aumoins ils 
n’auront  pas  la  peine  de  nous  venir  cercher  en 
nos  maifbns:  car  nous  leur  auons  apporté  nos 
. teftes,mais  nous  n’auons  pas  laifte  nos  mains, 
auec  lelquelles  nous  combattons  pour  le  fer- 
uiçe  de  noftfe  Roy,quâd  il  luy  plaira,  6c  pour 
noftre  defenfe  à toute  heure,Dieu  aydIt.Que 
ces  altérez  de  fang  donques  nous  maflàcrenr, 
6c  nous  pendent  tous  enfemble,s’ils  peuuent: 
Car  nous  ne  nous  départirons  plus , qu’ils  ne 
l’ayent  fait,  ou  qu’ils  n’ayent  bien  appris,  qû’il 
-ne  le  faut  plus  entreprendre.  Voila  quelle  eft, 
noftre  relblution , voila  qui  nous  a fait  aban- 
donner nos  femmes  6c  nos  enfans  à tout  ha- 


zard.  Nous  ne  parlons  point  des  autres  con- 
fufions,qui  efFacent  la  fplendeur  de  cefte  Mo- 
narchie, ôc  qui  femblenr  acheminer  vne  iufte 
& bien  reiglee  domination , à vne  inique  & 
mal  fupportable  tyrannie  (ie  di  nous,  qui  n a- 
uons  à rendre  compte  deiiant  Dieu,ni  deuant 
les  hommes,  deladminirtration  publique:) 
Mais  nous  difons  bien , que  ceux  que  Dieu  a 
appeliez  au  gouuernement  de  ce  n’agueres 
fîoriilànt  efl:at,ne  doiuent  auoir  rien  plusà 
cœur,que  la  reformation  d’iceluy,&  qu’ils  fe- 
ront grieucment  coulpables  deuant  Dieu,dé- 
uanl  le  Roy,  & deuât  toute  la  chofê  publique, 
s’ils  n’employent  tous  leurs  raoyés,  voire  leur 
lâng  propre, pour  remettre  le  royaume  en  fon 
ancienne  dignité  & fplendeur.  Nous  deman- 
derions volontiers  à ceux,  qui  ont  ceft  hon- 
neur d’eftre  au  Confeil  du  Roy , & qui  ont  le 
maniement  des  affaires  d’eftat,eri  quelle  con- 
fcience  ils  peuuent  voir  le  renuerfement  de  la 
iuftice,  & le  mefpris  des  bonnes  loix , qui  ré- 
gné, l’impunité  de  tant  d’horribles  crimes  qui 
fe  commettent,  l’intolerable  charge  que  Ion 
met  de  iour  en  iour  fur  le  dos  du  poure  peu- 
ple , la  recerche  que  Ion  fait  du  Domaine,  fu- 
Ipeéte  à toutes  les  meilleures  familles  de  ce 
royaume , rabaftardilfement  de  la  Nobielfe, 
& les  inuentions  à toute  heure  propofees  par 
les  eftrangets,pour  mettre  le  Roy  en  rnauuais 

mefr 


mefnage  auecfes  ruietSjpoar  malcontenter  6c 
rédre  taillable  la  NobleIîè,&  pour  fucccr  tou- 
te la  fuftacc  de  tous  les  eftats  de  ce  royaume. 
Que  pleuft  à Dieu , que  ces  hommes  fi  ingé- 
nieux 5c  fi  farcis  d’inuétions/ongeaiTent  auflî 
creuXjSc  propofafient  autant  de  moycns,pour 
compofer  equitablement  les  differens  de  la 
Religion , pour  enrichir  le  Roy , pour  faire 
fleurir  la  iuftice , pour  contenter  6c  maintenir 
la  Noblelïè , 6c  pour  Ibulager  l’oppreflion  du 

fieuple,  comme  ils  en  apportent  d’autres,feu- 
ement  profitables  à eux , 6c  trefdommagea- 
bles  à tout  le  refte  du  corps  public.Nous  vous 
diibns  cela,pouflez  par  la  naturelle  affedion, 
ôc  iufte  obeiflànce  que  nops  vous  portons , 6c 
obligez  par  l’amitié  que  nous  auez  toufiours 
demonflree  : afin  que  puis  que  vous  auez  ceR 
honneur  d’eftre  au  Confeil  du  Roy, vous  con- 
fideriez  bien  ce  que  vous  deuez  en  ceft  afpre 
làifon , au  feruice  de  fa  Maiefté , 6c  au  public. 
Car  ceft  à ce  coup,  qu’il  faut  faire  valloirle 
talent  que  Dieu  a mis  en  vous,  Ôc  ne  faut  plus 
tarder.  Vous  (auez  mieux  ce  que  vous  deuez, 
que  nous  ne  le  vous  (aurions  propofer  : 6c  de 
tant  plus  que  vous  le  fauez,de  tant  plus  ferez- 
vous  coulpable  deuantleiugementdeDieu, 
fi  vous  vous,  y elpargnez , ou  fi  vous  diflîmu- 
lez.  Si  promptement  vous  ne  donnez  au  Roy 
le  confeil  que  vous  (âuez  propre , pour  guérir 


les  maladies  de  fa  chofe  publique , vous  elles 

auflî  coulpable  du  mal  qui  aduiendra,  comme 
font  ceux  qui  en  font  les  miniftres  Scinllru- 
mens.  Pluueurs  ellinient,  non  que  vous  ayez 
donné  des  confeils  de  violence  Sc  de  lang, 
mais  que  vous  n’auez  pas  repouflé , comme  il 
appartenoic  à vn  GêtUhomme  de  voftre  qua- 
litéjde  voftre  experiencejôc  de  voftre  profef- 
lîon  , ceux  qui  les  ont  donnez  : Qui  nous  fait 
craindre,  voire  extrêmement  craindre, que 
vous  ne  foyez  compris  deuantleiufteiuge- 
ment  de  Dieu,en  la  niefme  côdamnation  que 
IbalFriront  ceux , au  banc  defquels  vous  elles 
alfis.Ce  que  Dieu  ne  vueille  par  là  làinéle  mi- 
lèricorde.Au  lieu  que  les  autres  apprennent  à 
noftre  Roy,  qu’il  nepeut  maintenir  Ibnau- 
tliorité  & là  grandeur  làns  forces  eftrangeres, 
à bô  droiél  odieufes  & fulpeétes  à tout  hom- 
me bien  affeélionnc  à fa  Cour6ne,à  Ibn  pays, 
& à foy-mefme  : vous  au  contraire  apprenez 
luÿ , que  la  plus  feure  garde  qu’il  puifle  auoir 
de  la  perlbnne,de  làCourône,&  defaprolpe- 
rité  (apres  la  grâce  de  Dieu)  eft  la  bienuueil- 
lance  de  faNoblcflc  & de  Ibn  peuple  : & que 
le  moyen  de  regner  làns  armes  en  fon  pays, 
qui  conlîfte  à faire  viure  fes  fuiets  làns  crainte 
ôc  làns  foulpcçon,eft  le  plus  Chreftien,le  plus 
gracieux , le  plus  honnefte , le  plus  certain  Sc 
leplus  durable  qui  foir.  Si  vous  luy  apprenez 


cefte  leçon,  dés  l’heure  qu’il  commencera  à la 
prattiquer,ilfe  pourra  dire  le  plus  heureux 
Prince,  le  plus  redoutable  à fes  ennemis,  & le 
plus  cher  à fes  fiiiets,qui  fat  onques  : Si  au  co- 
trairç , luy,  fbn  eftat  Sc  fes  fuiets  feront  en  pa- 
reille condition  & danger.  Les  moyens  que 
Ion  nous  propofe  de  paix,ne  tendent  qu’à  no- 
ftre  coupe-gorge,  & à la  continuation  du  dét- 
ordre quicft  par  tout  : ôc  ceux  qu’en  toute  re- 
uerence  nous  tequerons,ne  tendent  qu’à  am- 
plifier les  limites  que  Ion  a aflîgnces  à la  Pa- 
role de  Dieu,  duquel  les  plus  grans  Rois  ne 
font  que  bien  petis  valïàux,&  maintenant  Ion 
ne  luy  donne  que  quelques  granges  & faux- 
bourgs  pour  fon  régné.  Ils  ne  tendent  aufli 
qu’à  ailèurer  la  grandeur  du  Roy,  qui  confiftc 
en  la  reformation  de  la  Religion  &dclaiu- 
ftice , & à la  conferuation  de  les  meilleurs  fu- 
iets. Si  Dieu  priue  tantdeiugeinentces  con- 
feillers, qu’ils  ne  puiflent  voir  clair  en  cela,  en 
vain  nous  confulterons  des  moyens  de  relo- 
uer ce  royaume.Car  c’eft  vn  tefmoignage  trop 
euident,que  nos  iniquitez  nous  ont  bandé  les 
yeux,afin  que  nous  nous  precipitions,coramc 
aueugles,  en  la  foife  qu’ils  ont  cauce.  Nous  ne 
làuons  plus  que  dire  : car  nous  ne  voyons  ar- 
gument que  de  lamêter.Toutefois  Dieu  nous 
fait  cefte  grâce,  que  nous  n’entrons  aucune- 
ment en  deîfiàce,  qu’il  n’ait  foin  des  fiens  itff^ 


<jues  au  bout , & qu’au  milieu  des  plus  horri- 
bles tempeftes , il  ne  leur  donne  plus  de  con- 
iblation , que  les  ennemis  de  ion  régné  n’en 
auront  au  milieu  de  leurs  plus  magnifiques 
triomphes.  Et  voila  qui  efluye  nos  larmes , Sc 
nous  refbut,  que  pourueu  que  nous  apportiôs 
vne  bonne  confcience,  & non  autre  defir  que 
de  pieté  & iuftice,tout  le  monde  enfemble  ne 
nous  pourra  feparer  de  la  proteékion  & bene- 
diétion  de  ce  grâd  Dieu  & Pcre  tout-  puiflànt: 
laquelle  nous  le  fupplions  treshumbleraenr, 
qu’il luy  plaifevous  communiquer, afin  que 
feruant  à fa  gloire , vous  feruiez  aufiîà  la  rc- 
ftauration  de  l’authorité  & fplendeur  du  Roy 
& du  royaume , & à la  conferuation  du  repos 
des  bons,  &arpre  chàftiementdes  melchans. 

Celle  lettre  défia  clofcjnous  auons  entendu, 
Monfieur  nollre  frcre , la  perte  que  le  Roy  &c 
le  royaume  ont  faite  de  tant  de  grans  Sc  bra- 
ues  Seigneurs  & Capitaines , au  combat  qui 
fut  Lundi  entre  Paris  & làinét  Denis.  Cefub- 
ieél  engendre  en  nous,comme  en  tous  autres, 
qui  font(âinû  qu’ils  doiuent)afFeélionnez  à la 
Côuronne  & à la  patric,de  bien  contraires  ef- 
feéls.Car  d’vn  cofté,nous  recognoiflbns  le  iu- 
lleiugement  de  Dieu , exécuté  félon  nollre  e- 
lperance,contre  ceux  qui  fe  bandent  contre  là 


Maiefté,  pour  rendre  grâces  à ce  bôn  Peré,  d« 
tant  que  leur  diminution  nous  apporte  dimi- 
tiutiondes  ennemis  coniurez  de  noftrc  Reli- 
gion.Mais  d’autre  cofté,  quand  nous  confîdc- 
rons , aux  defpens  de  qui  eft  faite  cefte  perte» 
& de  quel  corps  ces  membres  font  coupez, 
nous  voyons  alTez  d’occalîon  de  gémir  amè- 
rement ; ôc  II  voyons  l’allegrefle  des  ennemis 
de  la  France , à la  feule  grandeur  & accroilfe- 
mcnt  defquels,nos  vidoires  Sc  nos  pertes  fer- 
uiront  à la  fin.  Helas , combien  durera  ce  pi- 
toyable argument,  que  nous  donnons  aux  hi- 
ftoriographcs  I Diront-ils  de  nous  ce  que  Lu- 
cain  difoitjdefcriuantla guerre  Pharfaliquc, 
Tofulumque  fotentem , in Jint  vtÜrm  conmrjiim  vi- 
Jceradextra,  Cogmttdjque  acies,0'c.  Éfperôs-nous 
autre  chofe  de  la  continuation  de  nofere  ani- 
mofité  & aigreur , que  continuation  de  perte 
publique  & commune  ? Que  pourra  dire  le 
vaincu , fi  le  vainqueur  efl:  contraint  de  dire 
comme  Pyrrhus , Si  nous  gagnons  encor  vne 
bataille,  nous  Ibmmcs  perdus?  Helas,demeu- 
rerons-nous  endurcis  encor,  combien  que 
nous  ayôs  tant  & de  fi  manifeftes  tefmoigna- 
ges  de  l’ire.de  Dieu , Sc  que  nous  voyons 
cor  fa  main  leuee  ? Ne  tf  courrons-nous  point 
àlâmifericorde,&ne  gemirons-nous  point 
deuant  fa  face,  afin  qu’il  nous  regarde  defes 
yeux  paternels  ? Serons- nous  plus  gueres  les 


rccelleurs'des  larrons  qui  nbus  pillent , ôc  des 
meurtriers  qui  nous  tuentîEt  le  nœu  de  (bcic- 
té&  fraternité  qui  deuroit  cftre  entre  nous, 
fcra-il  coupé  pour  nos  mortelles  diuifionsî 
Au  nom  de  Dieu  nous  vous  adiurons,  que  ne 
foyez  point  infidèle  à noftre  Roy,  ni  defaillât 
à voftre  pays,&  à vous  mefmès.Propofez  frâ- 
chemcntàfaMaiefté, eeque  vous  fauez  qui 
efl:  iufte  & bon , ôc  fecourez  voftre  pays , vos 
parens,&  vous  mefraes  promptement:  finon, 
la  France  fera  la  colonie  des  eftrangers , qui 
s’accorderont  auflî  bienàfâifir  nos  defpouil- 
les,comme  nous  nous  accordons  à les  en  lait- 
ier maiftreS . Dieu  pitoyable  affifte  à noftre 
Roy , afin  qu’il  rende  fon  royaume  paifible 
Ibus  fa  fiiietion,&  no’  affifte  à tous,aân  qu’en 
receuant  vne  lâinéte  ôc  feure  paix  de  là  main, 
nous  luy  en  chantions  cantiques  & louange  â 
iamais. 


FIN. 


